**Iepirkuma līgums Nr. 01-29/318**

**Pārdevēja līguma Nr. LG00242017**

Rīgā 2018. gada 06. septembrī

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk saukta – Pircējs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas saskaņā ar statūtiem, no vienas puses, un

Akciju sabiedrība ***“Latvijas Gāze”***, reģistrācijas Nr.40003000642, turpmāk – Pārdevējs, tā Tirdzniecības departamenta vadītāja Egīla Lapsaļa personā, kurš rīkojas saskaņā ar 2018.gada 4.janvāra komercpilnvaru Nr.7 un tās Tirdzniecības departamenta Korporatīvo klientu apkalpošanas daļas vadītājas Agneses Grīnbergas personā, kura rīkojas saskaņā ar 2017.gada 15.decembra komercpilnvaru Nr.393, no otras puses, abi kopā turpmāk Puses, ievērojot Publisko iepirkumu likuma un iepirkuma procedūru **“Dabasgāzes piegāde”,** (identifikācijas Nr. VSIA TOS 2018/24MP), noslēdza šādu iepirkuma līgumu, turpmāk – Līgums:

**1. Līguma priekšmets**

* 1. Pārdevējs pārdod Pircējam, bet Pircējs pērk un apmaksā dabasgāzi atbilstoši Līguma noteikumiem un iepirkuma procedūrā iesniegto Pārdevēja piedāvājumu, kas noformēts kā Līguma Pielikums Nr. 1 – Tehniskā specifikācija – Tehniskais piedāvājums un Pielikums Nr.2 – Finanšu piedāvājums, un ir Līguma neatņemamas sastāvdaļas.
	2. Dabasgāzes īpašuma tiesību nodošana notiek uz Pircēja dabasgāzes apgādes sistēmas piederības robežas.
	3. Līguma Pielikumos norādītie dabasgāzes apjomi ir uzskatāmi par prognozējamiem gada apjomiem visā Līguma darbības laikā.
	4. Pircējs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Līguma Pielikumos norādīto apjomu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu dabasgāzi Līguma Pielikumos minētajā piegādes apjomā (daudzumā).
	5. Pircējs apliecina, ka dabasgāzes izmantošanas mērķis: kurināmais, tajā skaitā, ūdens uzsildīšana, Pircēja nomnieku vajadzībām.

**2. Dabasgāzes apgādes sistēmas pakalpojumi**

* 1. Pārdevējs atbilstoši spēkā esošajiem normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pircējam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
	2. Dabasgāzes piegādi Pircējam gazificētajos objektos līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
	3. Pircējam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. Pircējam ir pienākums nepārsniegt gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā tiek veikti attiecīgi grozījumi.
	5. Parakstot šo līgumu, Pircējs apliecina, ka tam ir gazificētā objekta īpašuma, lietošanas vai valdījuma tiesības.
	6. Pārdevējam ir tiesības pieprasīt Pircējam iesniegt dokumentus, kas apliecina gazificētā objekta īpašuma, lietošanas vai valdījuma tiesības. Ja Pircējs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
	7. Gadījumā, ja gazificētā objekta īpašuma, lietošanas vai valdījuma tiesības iegūst cita persona, gazificētā objekta iepriekšējam un jaunajam dabasgāzes Pircējam 3 (trīs) darba dienu laikā no īpašuma, valdījuma vai lietojuma tiesību maiņas jāpaziņo sadales sistēmas operatoram par šo faktu, nosūtot saskaņotu komercuzskaites mēraparāta rādījuma fiksācijas aktu, kā arī jāinformē Pārdevējs par nepieciešamību grozīt Līgumu.
	8. Pircēja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Pircēja norēķiniem ar Pārdevēju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
	9. Pārdevējs akcīzes nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatora un Pircēja sniegto informāciju par kopējo saņemto dabasgāzes apjomu, kā arī dabasgāzes apjomu sadalījumā pa izmantošanas mērķiem.
	10. Pārdevējs nav atbildīgs, ja Pircējam nav iespējams pārdot dabasgāzi sakarā ar to, ka sistēmas operators nesniedz Pircējam sistēmas pakalpojumus no Pārdevēja neatkarīgu iemeslu dēļ.
	11. Ja Pircēja patērētajai dabasgāzei saskaņā ar normatīvajiem aktiem tiek piemērota samazināta akcīzes nodokļa likme, tā no nodokļa ir atbrīvota vai nodokli nepiemēro, Pircējs atsevišķi uzskaita vai normatīvajos aktos noteiktajā kārtībā aprēķina dabasgāzes apjomu atbilstoši Līguma norādītajiem dabasgāzes lietošanas mērķiem. Informāciju par dabasgāzes apjomu, sadalījumā pa izmantošanas mērķiem, Pircējs paziņo Pārdevējam pirms rēķina izrakstīšanas vienlaikus ar informāciju par dabasgāzes patēriņu norēķinu periodā.
	12. Lai noteiktu dabasgāzes apjomu, ko atbilstoši normatīvajiem aktiem neapliek vai atbrīvo no akcīzes nodokļa vai arī kam tiek piemērota samazināta akcīzes nodokļa likme, Pircējs nodrošina šī dabasgāzes apjoma atsevišķu uzskaiti, uzstādot atsevišķus dabasgāzes norēķinu uzskaites mēraparātus. Pircējs nodokļa taksācijas periodā paziņo Pārdevējam izmantotās dabasgāzes apjomu sadalījumā pa konkrētajiem mērķiem, norādot attiecīgos regulā Nr.l893/2006 noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru ar nodokli neapliek vai no nodokļa atbrīvo.
	13. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.

**3. Dabasgāzes cena un norēķinu kārtība**

* 1. Dabasgāzes cena, par kādu Pārdevējs pārdod un Pircējs pērk dabasgāzi, noteikta saskaņā ar Līguma Pielikumu Nr. 2.
	2. Papildus Dabasgāzes cenas izmaksām rēķinā ietveramas izmaksas par Pircējam sniegtajiem sistēmas pakalpojumiem (dabasgāzes sadales pakalpojums, pārvades pakalpojums un uzglabāšanas pakalpojums – atbilstoši grupētās jaudas produktam) un normatīvajos aktos noteiktos nodokļus dabasgāzei, sistēmas un citiem pakalpojumiem.
	3. Pircējs deleģē Pārdevēju norēķināties Pircēja vārdā ar sistēmas operatoriem par tā sniegtajiem sistēmas pakalpojumiem, maksu par sistēmas pakalpojumiem Pārdevējs ietver Pircējam izrakstītajā rēķinā, un Pircējs to apmaksā vienlaicīgi ar maksu par dabasgāzi.
	4. Norēķini par patērēto dabasgāzi notiek reizi mēnesī par Pircēja faktiski patērēto dabasgāzes apjomu atbilstoši komercuzskaites mēraparātu rādījumiem.
	5. Maksu par saņemto dabasgāzi Pārdevējs aprēķina, ņemot vērā sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 3.1.punktā minēto dabasgāzes cenu.
	6. Maksu par Pircēja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē [www.sprk.gov.lv](http://www.sprk.gov.lv).
	7. Līdz kārtējā mēneša 10. (desmitajam) datumam Pārdevējs iesniedz Pircējam rēķinu par iepriekšējā mēnesī patērēto dabasgāzi. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: tos@tos.lv.
	8. Pircējs veic rēķina apmaksu 20. (divdesmit) kalendāro dienu laikā pēc tā saņemšanas, pārskaitot rēķinā norādīto summu Pārdevēja bankas kontā.
	9. Pircējs komercuzskaites mēraparātu rādījumus paziņo Sadales sistēmas operatoram (SSO), ievērojot kārtību un termiņus, kas noteikti SSO tīmekļa vietnē publicētajā dabasgāzes sadales sistēmas pakalpojumu izmantošanas kārtībā.

**4. Pušu tiesības, pienākumi un atbildība**

* 1. **Pārdevēja pienākumi:**
		1. nodrošināt dabasgāzi pārdošanu Pircējam par Līgumā noteikto dabasgāzes cenu;
		2. Pārdevējam atbilstoši normatīvajiem aktiem uz šī līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Pircējam, ka Pārdevējs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.
		3. izrakstīt un nosūtīt Pircējam rēķinu par iepriekšējā mēnesī patērēto dabasgāzi līdz kārtējā mēneša 10. (desmitajam) datumam. Rēķins tiks uzskatīts par saņemtu nākamajā darba dienā pēc tā nosūtīšanas uz šādu e-pasta adresi: tos@tos.lv.
		4. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu.
		5. Ja Pārdevējs kavē dabas gāzes piegādi savas vainas dēļ vai tā tiek piegādāta neatbilstoši līguma nosacījumiem, tad Pircējam ir tiesības pieprasīt no Pārdevēja līgumsodu 0.1% (nulle komats viena procenta) apmērā no kavētās vai neatbilstošās piegādes apjoma summas par katru kavēto dienu, par to rakstveidā paziņojot Pārdevējam, bet līgumsoda apmērs nevar pārsniegt 10% no kopējā kavētā vai neatbilstošā piegādes apjoma summas.
	2. **Pircēja pienākumi:**
		1. nekavējoties informēt Pārdevēju, ja līdz kārtējā mēneša 10. (desmitajam) datumam nav saņemts rēķins par iepriekšējā mēnesī patērēto dabas gāzi;
		2. par Līgumā noteiktā maksājuma termiņa nokavēšanu Pircējs maksā Pārdevējam līgumsodu 0,1 % (nulle komats viena procenta) apmērā no laikā nesamaksātās summas par katru nokavēto kalendāro dienu, bet ne vairāk par 10 % (desmit procenti) no laikā nesamaksātās summas.
	3. **Pircējam ir tiesības:**
		1. saņemt sistēmas pakalpojumu normatīvajos aktos noteiktajā kārtībā;
		2. saņemt no Pārdevēja normatīvajos aktos noteikto informāciju, kas saistīta ar dabasgāzes pārdošanu Pircējam.
	4. Puses apņemas ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.

**5. Līguma spēkā stāšanās, grozīšana un darbības izbeigšana**

* 1. Līgums ir spēkā 24 mēnešus, sākot no 2018.gada 1.oktobra, vai līdz līguma summa būs pilnībā iztērēta.
	2. Pārdevējam ir tiesības izbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot Pircēju vismaz 30 (trīsdesmit) darba dienas iepriekš, ja:
		1. Pircējs normatīvajos aktos vai Līgumā noteiktajā kārtībā vai termiņos nenorēķinās par saņemto dabasgāzi vai sistēmas pakalpojumiem, neveic citus ar Līguma izpildi saistītus maksājumus.
		2. ja Pārdevējam ir kļuvis zināms, ka Pircējs ir zaudējis Gazificētā objekta īpašuma, lietošanas vai valdījuma tiesības.
	3. Pircējam ir tiesības vienpusēji atkāpties no Līguma pirms termiņa, par to brīdinot Pārdevēju vismaz 30 (trīsdesmit) darba dienas iepriekš, ja:
		1. ja Pārdevējs atkārtoti pārdod dabasgāzi, neievērojot Līguma 3.1.punktā noteikto;
		2. ja Pārdevējs neievēro Līgumā noteiktās prasības;
	4. Visus Līguma grozījumus un papildinājumus Puses noformē rakstveidā, un tie stājas spēkā pēc to abpusējas parakstīšanas, tie ir pievienoti Līgumam un kļūst par tā neatņemamu sastāvdaļu.
	5. Izbeidzot Līgumu, Pircējs samaksā Pārdevējam iesniegtos rēķinus par faktiski patērēto dabasgāzi līdz Līguma izbeigšanās brīdim.

**6. Strīdu noregulēšana**

Visas domstarpības un strīdus, kas rodas sakarā ar Līgumu, Puses risina sarunu ceļā, bet, ja vienošanos neizdodas panākt, tad strīdus risina saskaņā ar Latvijas Republikas spēkā esošajiem normatīvajiem aktiem tiesā.

**7. Nepārvaramā vara**

* 1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, un pārvarēt vai novērst (turpmāk – nepārvaramas varas apstākļi).
	2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
1. **Konfidencialitātes noteikumi**
	1. Pārdevējs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Pircēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pircēja darbību, kas kļuvusi Pārdevējam pieejama Līguma izpildes gaitā;
	2. Pircējs apņemas ievērot konfidencialitāti un bez Pārdevēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Pārdevējs ir noteicis kā komercnoslēpumu un attiecīgi par to pirms Līguma noslēgšanas ir informējis Pircēju.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Pircējs, parakstot Līgumu, piešķir Pārdevējam tiesības pieprasīt un saņemt no trešajām personām Pircēja datus tādā apjomā, kā tas ir nepieciešams Līguma izpildei.
	6. Pircēja personas datus Pārdevējs ir tiesīgs apstrādāt ar mērķi realizēt Līgumu, piedāvāt un sniegt pakalpojumus, realizēt un aizsargāt Pārdevēja tiesības un tiesiskās intereses Līguma saistību izpildei, izpildīt normatīvajos aktos noteiktos pienākumus.
	7. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas leģitīmas attiecīgās Puses intereses.
	8. Puse, kura nodod kādas personas datus otrai Pusei, apņemas informēt šo personu (piemēram, kura norādīta kā kontaktpersona vai pārstāvis) par:

8.8.1.to, ka tās personas dati ir tikuši apstrādāti;

8.8.2.otras Puses nosaukumu, kontaktinformāciju un mērķiem, kādiem nodotie dati varētu tikt izmantoti, t.i., Līguma saistību izpildei vai leģitīmu interešu realizēšanai;

8.8.3.iespēju vērsties pie attiecīgās Puses, lai iegūtu papildu informāciju vai realizētu savas kā datu subjekta tiesības.

* 1. Pārdevējs norāda, ka Pircēja pārstāvji un kontaktpersonas var iepazīties ar “AS “Latvijas Gāze” Personas datu apstrādes paziņojumu klientiem, sadarbības partneriem, apmeklētājiem un citām saistītām personām” Pārdevēja tīmekļa vietnē www.lg.lv un informē, ka šis paziņojums var tikt vienpusēji mainīts no Tirgotāja puses un aktuālā paziņojuma redakcija tiks izvietota Pārdevēja tīmekļa vietnē [www.lg.lv](http://www.lg.lv).
	2. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

**9. Citi noteikumi**

* 1. Puses paziņo viena otrai par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju 7 (septiņu) darba dienu laikā.
	2. Ja kāda no Pusēm tiek likvidēta, Līgums paliek spēkā un tā noteikumi ir saistoši Pušu tiesību pārņēmējiem.
	3. Neviena no Pusēm bez otras Puses rakstiskas piekrišanas nedrīkst nodot savas Līgumā noteiktās tiesības vai pienākumus trešajai personai.
	4. Puses apņemas visā savas sadarbības laikā un pēc tā neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas, izņemot tikai normatīvajos aktos noteiktajām personām un institūcijām.
	5. Pircēja pilnvarotais pārstāvis šī Līguma izpildes laikā – Energo un saimniecības nodaļas vadītājs Dainis Kalniņš, tālr. ---------, e-pasts: --------------.
	6. Pārdevēja pilnvarotais pārstāvis šī Līguma izpildes laikā – Tirdzniecības departamenta Korporatīvo klientu apkalpošanas daļas klientu attiecību vadītāja Kristīne Konstantinoviča, tālrunis -------, e-pasts: -----------.
	7. Informācija par sadales sistēmas operatoru:

Akciju sabiedrība “Gaso”

Vien. reģ. Nr. 40203108921

Juridiskā adrese: Vagonu ielā 20, Rīgā, LV-1009

Kontaktu centra tālrunis: 155

Avārijas dienesta tālrunis: 114.

* 1. Pušu pilnvarotie pārstāvji ir atbildīgi par Līguma nosacījumu izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, apstiprināšanu un nodošanu apmaksai.
	2. Līgums sagatavots latviešu valodā uz 8 (astoņām) lapaspusēm ar 2 (diviem) pielikumiem uz 2 (divām) lapaspusēm, divos identiskos eksemplāros, un izsniegts pa vienam eksemplāram katrai Pusei. Abiem Līguma eksemplāriem ir vienāds juridiskais spēks.
1. **Līdzēju paraksti un juridiskās adreses**

|  |  |
| --- | --- |
| **Pircējs:** | **Pārdevējs:** |
| Valsts sabiedrība ar ierobežotu atbildību “**Traumatoloģijas un ortopēdijas slimnīca**”Reģ. Nr. 40003410729Duntes iela 22, Rīga, LV-1005„Swedbank” AS, Kods: HABALV22Konta Nr. LV92HABA0551009437916Tel.67399300, fakss 67392348 | Akciju sabiedrība **“Latvijas Gāze”**Reģ.Nr. 40003000642Vagonu iela 20, Rīga, LV-1009“Citadele banka” AS, Kods: PARXLV22Konta Nr. LV32PARS000004461029Tel. 67369146, e-pasts: sales@lg.lv |
|  | \_\_\_\_\_\_\_\_\_\_\_\_\_\_\_\_\_\_\_\_\_ Z. vValdes priekšsēdētāja Anita Vaivode \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis Modris Ciems | \_\_\_\_\_\_\_\_\_\_\_\_\_\_\_\_\_\_\_\_ Z.v. Tirdzniecības departamenta vadītājs Egīls Lapsalis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tirdzniecības departamenta Korporatīvo klientu apkalpošanas daļas vadītāja Agnese Grīnberga |  |